— Нешта змянілася, а нешта і засталося непарушным, бо дасюль не страціла актуальнасці. На мой погляд, праграма сёлетняга святкавання атрымалася не толькі надзвычай разнапланавай, але і папраўдзе сучаснай. Яна ўключае як выданне новых кніг (многія з якіх, дарэчы, ужо з’явіліся на паліцах) і правядзенне самых розных мерапрыемстваў — ад традыцыйных навукова-практычных канферэнцый да сустрэчаў са школьнікамі, — так і многія наватарскія, крэатыўныя ініцыятывы, якія прадугледжваюць самае шырокае выкарыстанне інтэрнэту. Прычым не толькі вэб-рэсурсаў, але нават і акаўнтаў у сацыяльных сетках.